Garni. Garni – qalʼa va turar joy qoldigʻi. Yerevandan 27 km sharqda joylashgan. Arman podsholarining yozgi qarorgohi. Qalʼa devorida 7 toʻgʻri burchakli minora bor. Devor va minora chegalar bilan oʻzaro mustahkamlangan yirik bazalt toshlardan tiklangan. Arxeologik qazishlar natijasida Garnining eneolit va jez davridan tortib, oʻrta asrlargacha boʻlgan bir necha madaniy qatlami aniqlangan. Sathiga rangbarang tosh terilgan katta hammom harobasi va bir necha ibodatxona bor. Ibodatxonalarning eng kattasi (4,82x16,02) majusiy qabilalarga mansub boʻlgan. Kichik Osiyo yarim oroldagi ibodatxonalariga oʻxshashdir. Garni qabrlaridan jez va temirdan qilingan mehnat qurollari, harbiy aslahalar, zebziynat buyumlari topilgan.